عالمی یومِ خواتین کے موقع پر ترجمان پاکستان تحریک انصاف کا خصوصی پیغام 

عالمی یومِ نسواں کے موقع پر اپنی ماؤں، بہنوں، بیٹیوں کی تعمیرِ ملک و ملّت میں گرانقدر خدمات کا بھرپور اعتراف کرتے اور اپنی خواتین کو خراجِ تحسین پیش کرتے ہیں، ترجمان پاکستان تحریک انصاف 

قیامِ پاکستان سے آج تک قومی زندگی کے سفر میں ہماری خواتین صفِ اوّل میں متحرک ہیں، ترجمان پاکستان تحریک انصاف 

پاکستان کی سیاسی تاریخ میں ہماری خواتین کا کردار بھی نہایت قابلِ فخر اور لائقِ تحسین ہے، ترجمان پاکستان تحریک انصاف 

اپنی سیاسی ارتقاء کے ہر مرحلے پر تحریک انصاف اور بانی چیئرمین عمران خان نے اپنی ماؤں، بہنوں، بیٹیوں کے قومی سیاست میں کردار کو نمایاں اور پختہ تر کیا، ترجمان پاکستان تحریک انصاف 

ہماری ماؤں، بہنوں، بیٹیوں نے عمران خان کے نظریے، پیغام اور سیاسی فلسفے کو پوری دیانت سے اپنایا اور قومی سطح پر ایک خاموش انقلاب میں ہراول دستہ کا کردار ادا کیا، ترجمان پاکستان تحریک انصاف 

تحریک انصاف نے اپنے ساڑھے تین سالہ دورِ حکومت میں خواتین کو قومی ترقی کا محور بنایا اور قومی دھارے میں ان کی شمولیت و کردار کو مستحکم کیا، ترجمان پاکستان تحریک انصاف 

پاکستان میں جمہوریت کی بقا و سلامتی، دستور کی بالادستی اور قانون کی حکمرانی کی سابقہ اور حالیہ تحاریک میں ہماری خواتین کی قربانیاں اور خدمات آبِ زر سے رقم کرنے کے قابل ہیں، ترجمان پاکستان تحریک انصاف 

قوم کی حقیقی آزادی کی رواں تحریک میں بدترین ریاستی فسطائیت اور نارروا قید و بند، تشدد، الزام، دشنام اور انسانیت سوز مظالم کا نہایت صبر و استقامت سے مقابلہ کرکے عزیمت کی لازوال تحریک رقم کی ہے، ترجمان پاکستان تحریک انصاف 

8 فروری کے جس انتخاب پر تاریخ کا سب سے گھناؤنا ڈاکہ ڈال کر عوام کے مینڈیٹ کو دن دیہاڑے لوٹا گیا اس کے حقیقی خدوخال طے کرنے میں ہماری خواتین کا کلیدی کردار ہے، ترجمان پاکستان تحریک انصاف 

سیاست سے ہماری خواتین کو بے دخل کرنے کی ریاستی و غیر ریاستی کوششوں کا پہلے بھی ہر قدم پر مقابلہ کیا آئندہ بھی ان کوششوں کو ناکام بنائیں گے، ترجمان پاکستان تحریک انصاف 

منجانب: مرکزی میڈیا ڈیپارٹمنٹ